b'\n_START_ARTICLE_\nGarnieriitti\n_START_PARAGRAPH_\nGarnieriitti (Ni,Mg)\xe2\x82\x86Si\xe2\x82\x84O\xe2\x82\x81\xe2\x82\x80(OH)\xe2\x82\x88) on silikaattimineraali, jota muodostuu nikkelisulfidien muunnoksen tuloksena. Kiteet ovat yleens\xc3\xa4 litteit\xc3\xa4 ja kidej\xc3\xa4rjestelm\xc3\xa4 on monokliininen. Itse mineraalin v\xc3\xa4ri on vihre\xc3\xa4 ja viiru on vaaleanvihre\xc3\xa4. Garnieriitti on l\xc3\xa4pin\xc3\xa4kyv\xc3\xa4 tai l\xc3\xa4pikuultava ja sill\xc3\xa4 voi olla rasvan- tai vahankiilto. Kovuus on Mohsin kovuusasteikolla 2\xe2\x80\x934. Sit\xc3\xa4 esiintyy tuliper\xc3\xa4isiss\xc3\xa4 kiviss\xc3\xa4.'